Diari Oficial de la Generalitat Valenciana


Sumari del DOGV 9005, del 26-01-2021 (2021/490)

Informació pública del Pla especial de la zona sud 2 del Port de València. Expedient 03021/2020/299.
----------------------------------------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/490


Data del document
:   18-01-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del Pla especial de la zona sud 2 del Port de València. Expedient 03758/2020/299. [2021/490]  
La Junta de Govern Local de l'Ajuntament de València, en la sessió del 15 de gener de 2021, va adoptar l'acord que, en la part dispositiva, diu el següent:  
«Primer. Sotmetre a informació pública durant un termini de 45 dies hàbils, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat, el Pla especial de la zona sud 2 del Port de València, formulat per l'Autoritat Portuària de València. Els anuncis indicaran l'adreça electrònica per a la seua consulta.  
Segon. Durant el mateix termini, iniciar el procés de consulta a les administracions públiques afectades i persones interessades, considerant com a tals les relacionades en el fonament de dret segon del present acord.  
Tercer. Sol·licitar informe a OCOVAL a l'objecte que recapte, remeta i coordine els informes preceptius de les entitats subministradores dels serveis públics urbans que pogueren resultar afectats, així com als serveis municipals assenyalats en el fonament de dret segon del present acord. La falta d'emissió dels informes en el termini establit permetrà prosseguir la tramitació de les actuacions, en els termes establits en l'article 53.4 de la LOTUP.  
Quart. Notificar el present acord als quals figuren com a públic interessat en el fonament de dret segon del present acord, a l'efecte de presentació d'al·legacions.  
Cinqué. Procedir a la inserció en la pàgina web municipal (www.valencia.es) de la documentació sotmesa a informació pública, i posar-la a la disposició del públic en l'Oficina Municipal d'Informació Urbanística, situada en la planta baixa de l'edifici municipal de l'antiga Fàbrica de Tabacs, en el carrer Amadeu de Savoia, núm. 11.  
Sisé. Facultar a la regidora delegada de Planificació i Gestió Urbana per a la realització de quantes actuacions resulten necessàries per a dur a terme el procés d'informació i participació pública.»  
De conformitat amb el que estableix l'article 57.1, lletra b, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanisme), en compliment de l'article 53.2 de la LOTUP.  
  
València, 18 de gener de 2021.- El secretari: Manuel Latorre Hernández.